“อนุทิน” เตรียมเปิดให้ประชาชน “วอล์คอิน” ฉีดวัคซีนโควิด มิ.ย.นี้
“อนุทิน” เตรียมเปิดให้ประชาชน “วอล์คอิน” ฉีดวัคซีนโควิด มิ.ย.นี้
12 พ.ค. 2564

นายอนุทิน ชาญวีรกูล รองนายกรัฐมนตรีและรมว.สาธารณสุข กล่าวถึง การปรับแผนการฉีดวัคซีนโควิด-19 ว่า หลังวันที่ 1 มิถุนายนเป็นต้นไป วัคซีนจากบริษัทแอสตร้าเซนเนกาจะส่งมอบตามสัญญาที่ทำไว้กับประเทศไทยในทุกๆเดือนจนครบ 61 ล้านโดส ซึ่งนั่นหมายความว่าจะมีจำนวนวัคซีนที่เพิ่มมากขึ้น
โดยหลังจากนี้รัฐบาลมีแนวคิดว่า จะให้ประชาชนสามารถวอล์คอินเข้าฉีดวัคซีนได้ โดยจะเริ่มในเดือนมิถุนายนนี้ ซึ่งขณะนี้ทางกรมควบคุมโรคจะไปหาวิธีในการแจ้งประชาชนว่า แต่ละหน่วยจะมีโควต้าให้ประชาชนได้เท่าไร เพื่อจะได้ไม่เสียเวลา